Lav et referat af nedenstående tekst:

Tekst:
Søndagen tager fat der, hvor lørdagen slap med prangende solskin langt det meste af dagen. Lørdag blev den mest solrige dag i mere end fem måneder Det er dog ikke alle, som kan nyde det smukke forårsagtige vejr på samme måde som i går, da der i løbet af natten er blevet dannet tåge flere steder i den østlige del af landet. Som ofte kan solen i løbet af formiddagen få has på det meste af tågen, men enkelte steder i øst kan man døje med tåge helt ud på eftermiddagen. Masser af sol søndag - hvis man undgår tågen Søndagen lægger ud med en næsten skyfri himmel i størstedelen af landet, og sådan bliver det ved hele dagen. Det er en kølig morgen med udbredt frost, men så snart solen står op, stiger temperaturen landet over til over frysepunktet igen. I den østlige og centrale del af landet kan tågen holde ved ud på formiddagen, men de fleste steder vil den tynde ud, som dagen skrider frem. Vejret i eftermiddag ligner det fra i formiddag til forveksling, hvor der igen er masser af plads til solen. Temperaturen stiger landet over til mellem 4 og 6 grader. Selvom det smukke vejr kan smage lidt af forår, vil det ikke føles som forår, hvis man er ude i længere tid. Det kan derfor være en god ide at huske sine handsker, hvis man skal ud og gå en søndagstur.

Referat:
Selvom det føles forårsagtigt, bliver det stadig en kølig dag.